
ΤΕΥΧΟΣ ΔΕΥΤΕΡΟ 

25 Σεπτεμβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός του τρόπου λειτουργίας του Κρατικού 
Λαχείου Κοινωνικής Αντίληψης της τριακοοτής 

έκτης (36ης) Έκδοσης αυτού, έτους 2002. 1 

Εφαρμογή της 1044171/1369/ΠΟΛ. 1155/2002 από¬ 
φασης του Υπουργού Οικονομίας και Οικονομικών 2 
Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για το Έργο «Εισαγωγή και 
Ανάπτυξη Τεχνολογιών Πληροφορικής και Επικοι- 


νωνικών στα Στρατιωτικά Νοσοκομεία. 3 

Σύσταση ομάδος εργασίας για σύνταξη Κανονισμού 
Προμηθειών του Ενιαίου Φορέα Ελέγχου Τροφί¬ 
μων. 4 

Καθορισμός όρων αμοιβής και εργασίας των δημοσιο¬ 
γράφων που απασχολούνται σε εκδοτικές επιχει¬ 
ρήσεις περιοδικών εντύπων όλης της χώρας. 5 

Παράταση ισχύος βεβαιώσεων Μητρώου Εργοληπτι¬ 
κών Επιχειρήσεων. 6 


ΑΠΟΦΑΣΕΙ Σ 

Αριθ. 7351 (1) 

Καθορισμός του τρόπου λειτουργίας του Κρατικού Λα¬ 
χείου Κοινωνικής Αντίληψης της τριακοοτής έκτης 
(36ης) Έκδοσης αυτού, έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Α.Ν.339/1936 "περί Κρατικών Λαχεί¬ 
ων" (ΦΕΚ512/Α/20.11.1936). 

2. Τις διατάξεις του Α.Ν.2038/1939 "περί τροποποιήσε- 
ως των διατάξεων περί Κρατικών Λαχείων" (ΦΕΚ 454/Α/ 
23.10.1939). 

3. Τις διατάξεις του Α.Ν. 143/1967 (ΦΕΚ 165/Α/30.9. 
1967), "περίσυστάσεως Ειδικού Λαχείου υπέρ Κοινωνικής 
Αντίληψης", όπως τροποποιήθηκε με τις διατάξεις της 
παρ. 17 του άρθρου 16 του Ν 2873/2000 (ΦΕΚ 285/Α/ 
28.12.2000). 


4. Τις διατάξεις του άρθρου 93 ΠΔ 284/1988 "Οργανι¬ 
σμός του Υπουργείου Οικονομικών" (ΦΕΚ 128/Α/ 14.6. 
1988 και 165/Α/5.8.1988) 

5. Τη σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στις συνεδριάσεις στις 
8.5.2002 και 3.9.2002. 

6. Το γεγονός ότι δεν δημιουργείται δαπάνη για τον κρα¬ 
τικό προϋπολογισμό, αποφασίζουμε: 

Εγκρίνουμε το πρόγραμμα λειτουργίας του Κρατικού 
Λαχείου Κοινωνικής Αντίληψης του έτους 2002, που έχει 
ως ακολούθως: 

1. Έκδοση του Λαχείου 

Για την ΛΣΤ' (36η) Έκδοση του Κρατικού Λαχείου Κοινω¬ 
νικής Αντίληψης θα εκτυπωθούν εκατόν τριάντα δύο (132) 
σειρές Λαχείων ή και όσες περισσότερες θα απαιτηθούν, 
από εκατό χιλιάδες (100.000) λαχεία η κάθε σειρά. Από τις 
σειρές που θα τυπωθούν θα κυκλοφορήσουν μόνον όσες, 
ανάλογα με τη ζήτηση, θα κρίνονται αναγκαίες. 

Η κλήρωση θα διενεργηθεί δημόσια ενώπιον της Επι¬ 
τροπής Διοίκησης Κρατικών Λαχείων την 31η Δεκεμβρί¬ 
ου, ημέρα Τρίτη και ώρα 5 μ.μ. στην Αίθουσα Κληρώσεων 
της Διεύθυνσης Κρατικών Λαχείων. 

2. Αριθμός γραμματίων του Λαχείου 

Τα γραμμάτια του Λαχείου θα φέρουν αριθμούς από 1 
ως 100.000 

3. Ταχαρακτηριστικάτωνγραμματίωντου Λαχείου 

Τα γραμμάτια του Λαχείου στη μία άψητους θα φέρουν, 
εκτός από τον αριθμό τους το έμβλημα του κράτους, τον 
τίτλο του λαχείου,την ημερομηνία Έκδοσης,αύξοντα 
αριθμό της Έκδοσης, την ημερομηνία κλήρωσης, τη σει¬ 
ρά στην οποία ανήκουν,την προθεσμία μέσα στην οποία 
πρέπει να εμφανισθούν για πληρωμή των κερδών, την τι¬ 
μή πώλησης, κωδικοποιημένη γραμμή ταυτοποίησης του 
λαχείου καθώς και τις υπογραφές του Υπουργού των Οι¬ 
κονομικών και του Διευθυντή της Δ/νσης Κρατικών Λαχεί¬ 
ων. Στην άλλη όψη τους θα φέρουν εκτυπωμένα κείμενα 
σχετικά με τους λαχνούς, καθώς και τον προορισμό του 
Λαχείου. 

4. Πώληση των γραμματίων του Λαχείου 

Η πώληση των γραμματίων του Λαχείου, που θα κυκλο¬ 
φορήσει σε πεντάδες συνεχόμενων αριθμών (1 - 5 και 6 - 0), 
ενεργείται σε ποσότητες των πενήντα (50) γραμματίων, κα¬ 
θώς και σε πολλαπλάσια του αριθμού αυτού ως κατωτέρω: 

Α) Με μετρητά: Από το Ταμείο της Δ/νσης Κρατικών Λα¬ 
χείων σε όλους. 

Β) Με πίστωση σε: 

α) Πράκτορες του Εθν.Λαχείου, βάσει εγγυητικής επι¬ 
στολής Τράπεζας, ή γραμματίου του Ταμείου Παρακατα¬ 
θηκών και Δανείων για παρακατάθεση υπέρ της Δ/νσης 
Κρατ.Λαχείων ομολόγων ή και εντόκων γραμματίων του 
Ελληνικού Δημοσίου (σύμφωνα με το άρθροδπαρ. 2 του 
Κανονισμού Λειτουργίας Πρακτορείων Κρατικών Λαχεί¬ 
ων) , που να καλύπτουν την αξία των γραμματίων. 

β) Λαχειοπώλες, βάσει εγγυητικής επιστολής Τράπε¬ 
ζας, που να καλύπτει την αξία των γραμματίων, σύμφωνα 
με τα οριζόμενα στην υπ’ αριθμ.5961/19.6.2001 Υπουργι¬ 
κή Απόφαση (ΦΕΚ.833/Β/29.6.2001). 

Τα γραμμάτια που θα πουληθούν με πίστωση πρέπει να 
εξοφληθούν ως εξήςτο 50% στις 15.1.2003 και το υπό¬ 
λοιπο 50% στις 7.2.2003. 

5. Τιμή πώλησης των γραμματίων του Λαχείου 

Η τιμή πώλησης κάθε γραμματίου ορίζεται σε πέντε ευ¬ 
ρώ (5 €). 

6. Παρεχόμενη προμήθεια 

Σε όσους αγοράζουν γραμμάτια του Λαχείου για μετα¬ 
πώληση παρέχεται προμήθεια η οποία ορίζεται - γενικά, 
σε ποσοστό 12% επί της ονομαστικής αξίας των αγορα- 
ζομένων γραμματίων. 

Επίσης χορηγείται πρόσθετη προμήθεια επί της ονομα¬ 
στικής αξίας των αγοραζομένων γραμματίων σε πράκτο¬ 
ρες και λαχειοπώλες που θα αγοράσουν από τη ΔΚΛ πο¬ 
σότητα λαχείων άνω των 20.000 γραμματίων και μόνο για 
την επί πλέον ποσότητα του ορίου αυτού σύμφωνα με την 
παρακάτω κλίμακα. 

Για αγορές γραμματίων από 20.001 έως 50.000 γραμ¬ 
μάτια, χορηγείται πρόσθετη προμήθεια 1,55%.Για αγο¬ 
ρές από 50.001 έως 100.000 γραμμάτια και μόνο γι’αυτές 
χορηγείται πρόσθετη προμήθεια 1,75%. Για αγορές από 
100.001 έως 200.000 γραμμάτια και μόνο γι’ αυτές, χορη¬ 
γείται πρόσθετη προμήθεια 1,95% ενώ για τις αγορές άνω 
των 200.000 γραμματίων χορηγείται πρόσθετη προμή¬ 
θεια 2,15% και μόνο για την επιπλέον ποσότητα του ορίου 
αυτού. 

7. Βασικά κέρδη κλήρωσης 

Στα βασικά κέρδη της κλήρωσης μετέχουν τα γραμμά¬ 
τια όλων των σειρών που κυκλοφόρησαν και κερδίζουν 
από αυτά, τριάντα τρία (33) ως ακολούθως: 


Λαχνοί 


Κέρδη 
κατά λαχνό 

Σύνολο € 

1 

X 

5.000.000 € 

= 5.000.000 

4 

X 

1.250.000 € 

= 5.000.000 

1 

X 

500.000 € 

= 500.000 

2 

X 

300.000 € 

= 600.000 

5 

X 

200.000 € 

= 1.000.000 

20 

Σύνολο 33 

X 

100.000 € 

= 2.000.000 

14.100.000 


Επίσης κερδίζουν από πέντε ευρώ (5 €) όλα τα γραμ¬ 
μάτια ανεξάρτητα από σειρά που οι αριθμοί τους έχουντα 
δύο τελευταία ψηφία όμοια με τα δύο τελευταία ψηφία 
του πρώτου, δεύτερου, τρίτου, τέταρτου και πέμπτου Λα¬ 
χνού της γενικής κλήρωσης, με τη σειρά που κληρώθη¬ 
καν. 


8. Πρόσθετα κέρδη κλήρωσης 

Στα πρόσθετα κέρδη της γενικής κλήρωσης μετέχουν 
όλα τα γραμμάτια, ανεξάρτητα από σειρά, και αυτά κερ¬ 
δίζουν: 

α) Από 20.000 €, όλα τα γραμμάτια στις άλλες σειρές 
που έχουν τον ίδιο αριθμό με αυτόν που κληρώθηκε πρώ¬ 
τος στη γενική κλήρωση και κέρδισε 5.000.000 €. 

β) Από 10.000 € όλα τα γραμμάτια στις άλλες σειρές 
που έχουν τους ίδιους αριθμούς με αυτούς που κληρώ¬ 
θηκαν δεύτερος, τρίτος, τέταρτος και πέμπτος στη γενι¬ 
κή κλήρωση και κέρδισαν από 1.250.000 €. 

γ) Από 5.000 € όλα τα γραμμάτια στις άλλες σειρές που 
έχουν τον ίδιο αριθμό με τον έκτο λαχνό της γενικής κλή¬ 
ρωσης και κέρδισε 500.000 €. 

δ) Από 3.000 € όλα τα γραμμάτια στις άλλες σειρές που 
έχουν τους ίδιους αριθμούς με τον έβδομο και όγδοο λα¬ 
χνό της γενικής κλήρωσης και κέρδισαν από 300.000 €. 

ε) Από 2.000 € όλα τα γραμμάτια στις άλλες σειρές που 
έχουν τους ίδιους αριθμούς με τους επόμενους 5 λαχνούς 
της γενικής κλήρωσης και κερδίζουν από 200.000 € και 

στ) Από 1.000 € όλατα γραμμάτια στις άλλες σειρές που 
έχουν τους ίδιους αριθμούς με τους υπόλοιπους 20 λα¬ 
χνούς της γενικής κλήρωσης και κερδίζουν 100.000 €. 

Εφόσοντα διανεμόμενα τελικά κέρδη υπολείπονται του 
κατωτάτου ορίου, όπως τούτο ορίζεται στην παράγραφο 
9 της παρούσας, θα κληρωθεί ένας ή περισσότεροι λα¬ 
χνοί αξίας όχι μεγαλύτερης των 150.000 €, που μαζί με τα 
πρόσθετα κέρδη τους, ανά σειρά, θα κερδίζουν το ποσό 
που απαιτείται για να συμπληρωθεί το ως άνω ποσοστό ή 
θα χρησιμοποιηθεί για τη δημιουργία λαχνών ειδικής κλή¬ 
ρωσης σύμφωνα με απόφαση της ΕΔΚΛ και κατόπιν εισή¬ 
γησης της Διεύθυνσης Κρατικών Λαχείων. 

9. Διανεμητέα κέρδη 

Τα ποσά που θα διατεθούν για λαχνούς δεν μπορεί να εί¬ 
ναι λιγότερα από το ποσοστό 53% των ακαθαρίστων ει¬ 
σπράξεων του λαχείου. 

10. Τρόπος κλήρωσης 

Χρησιμοποιούνται πέντε ανεξάρτητα στοιχεία ηλεκτρο- 
μηχανικών κληρωτίδων και μια πνευματοδυναμική κλη¬ 
ρωτίδα. Οι πέντε ηλεκτρομηχανικές κληρωτίδες περιέ¬ 
χουν η κάθε μία στον κυλινδρικό τροφοδότητή της δέκα 
σφαιρίδια που στο εξωτερικό μέρος καθενός είναι γραμ¬ 
μένος ένας μονοψήφιος αριθμός από το 0 έως το 9. Μέσα 
στηνπνευματοδυναμική κληρωτίδα ρίχνονται τόσα σφαι¬ 
ρίδια , όσες είναι οι σειρές του λαχείου που κυκλοφόρη¬ 
σαν. Στο εξωτερικό καθενός από τα σφαιρίδια της πνευ- 
ματοδυναμικής κληρωτίδας είναι γραμμένος ένας αριθ¬ 
μός που αντιστοιχεί στον αριθμό μίας των σειρών του 
λαχείου που κυκλοφόρησαν. 

Μετά από αυτά, τίθενται σε κίνηση οι πέντε ηλεκτρομη¬ 
χανικές κληρωτίδες και μόλις σταματήσουν, οι αριθμοί 
των σφαιριδίων που έχουν εγκλωβιστεί τυχαία στους κυ¬ 
λινδρικούς τροφοδότες, διαβαζόμενοι από τα αριστερά 
προς τα δεξιά, όπως φαίνονται από τη θέση των θεατών, 
σχηματίζουν έναν ενιαίο αριθμό. Στη συνέχεια τίθεται σε 
κίνηση η πνευματοδυναμική κληρωτίδα και εξάγεται ένα 
σφαιρίδιο. 

Ο αριθμός που σχηματίζεται από τις πέντε ηλεκτρομη¬ 
χανικές κληρωτίδες προσδιορίζει τον αριθμό του γραμ¬ 
ματίου που κερδίζει τον Α’ λαχνό των 5.000.000 €, ενώ ο 
αριθμός που είναι γραμμένος στο σφαιρίδιο που βγήκε 

από την πνευματοδυναμική κληρωτίδα προσδιορίζει τη 
σειρά στην οποία ανήκει ο αριθμός που κερδίζει. Μετά την 
κλήρωση του λαχνού αυτού, κερδίζουν αυτομάτως το 
δεύτερο, τρίτο τέταρτο και πέμπτο λαχνό, οι υπόλοιποι 4 
λαχνοί της ίδιας πεντάδας με αυτή του πρώτου λαχνού, 
χωρίς να κληρωθούν και ανήκουν στην ίδια σειρά. (ΠΕ- 
ΝΤΑΔΥΜΟΣ ΛΑΧΝΟΣ). 

Κατά τον ίδιο τρόπο κλήρωσης προσδιορίζεται το γραμ¬ 
μάτιο το οποίο θα κερδίσει τον έκτο, τον έβδομο κλπ.λα¬ 
χνό, μέχρι να εξαντληθούν οι 33 λαχνοί που αναφέρονται 
στην παρ.7 της παρούσας και τους πρόσθετους λαχνούς 
εφόσον θα υπάρχει υπολοιπόμενο ποσό κερδών καθώς 
και των αντίστοιχων λαχνών της παρ.8 της παρούσας. 

Με απόφαση της ΕΔΚΛ θα καθορισθεί επίσης το ποσό 
που θα κερδίζουν οι ίδιοι αριθμοί των πρόσθετων λαχνών 
στις άλλες σειρές. 

Τα σφαιρίδια που έχουν εγκλωβιστεί στους τροφοδό¬ 
τες των ηλεκτρομηχανικών κληρωτίδων, επαναφέρονται 
μηχανικά στο δάπεδο του χώρου ανάδευσης, ενώ το 
σφαιρίδιο που έχει απελευθερωθεί από την πνευματοδυ¬ 
ναμική κληρωτίδα, επαναρρίχνεται σ’αυτήν πριν το σχη¬ 
ματισμό του δεύτερου, τρίτου κλπ. αριθμών. 

Σε περίπτωση κατά την οποία ο λαχνός των βασικών 
κερδών της γενικής κλήρωσης κληρωθεί σε γραμμάτιο 
που δεν πουλήθηκε, η κλήρωση επαναλαμβάνεται ως 
προς τη σειρά. 

Μετά τη γενική διενεργείται η Ειδική Κλήρωση, εφόσον 
συντρέχουν οι προϋποθέσεις της τελευταίας παραγρά¬ 
φου του άρθρου 8 της παρούσας, στην οποία μετέχουν 
όλα τα γραμμάτια, ανεξάρτητα από σειρά, τα οποία δεν 
κληρώθηκαν κατά τη γενική κλήρωση. 

Τα γραμμάτια που κατά τη γενική κλήρωση κερδίζουν 
από 5 € το καθένα ως προς τη συμμετοχή τους στην κλή¬ 
ρωση που συνεχίζεται, δε θεωρούνται ότι κληρώθηκαν. 

Για τη φάση της κλήρωσης που συνεχίζεται χρησιμο¬ 
ποιούμε μόνο τις πέντε ηλεκτρομηχανικές κληρωτίδες και 
τα σφαιρίδια που βρίσκονται στο χώρο ανάδευσης τους. 

Στη συνέχεια, τίθενται σε κίνηση οι πέντε ηλεκτρομηχα¬ 
νικές κληρωτίδες και όταν σταματήσουν, οι αριθμοί των 
σφαιριδίων που έχουν εγκλωβιστεί τυχαία στους κυλιν¬ 
δρικούς τροφοδότες, σχηματίζουν κατά τον τρόπο που 
περιγράφεται παραπάνω, τον αριθμό των γραμματίων, τα 
οποία, ανεξάρτητα από σειρά, κερδίζουν κατά σειρά, 
τους λαχνούς των βασικών κερδών κάθε σειράς όπως αυ¬ 
τοί προσδιορίζονται από την απόφαση της ΕΔΚΛ. 

Μετά την ανάγνωση των αριθμώντων σφαιριδίων, αυτά, 
όπως και κατά τη γενική κλήρωση επαναφέρονται με μη¬ 
χανικό τρόπο στο δάπεδο των χώρων ανάδευσης. 

Εάν κατά τη διαδρομή, τόσο της γενικής όσο και της ει¬ 
δικής κλήρωσης,εξαχθεί αριθμός γραμματίου που κλη¬ 
ρώθηκε ήδη, η κλήρωση επαναλαμβάνεται ως προς τον 
αριθμό. Επίσης εάν σχηματισθεί ο αριθμός 00000 θεω¬ 
ρείται ότι κληρώθηκε ο αριθμός 100.000. 

Η Δ/νση Κρατικών Λαχείων, πριν από την έναρξη της 
κλήρωσης καταθέτει στην Επιτροπή Διοίκησης Κρατικών 
Λαχείων πίνακα των γραμματίων του Λαχείου που δεν 
πουλήθηκαν. 

Ο πίνακας αυτός είναι υπογεγραμμένος από τους: 
Δ/ντή της Δ/νσης Κρατικών Λαχείων, Προϊστάμενο του 
Τμήματος Εποπτείας και Εσωτ.Ελέγχου και Προϊστάμενο 
Γραμματείας της ίδιας Υπηρεσίας και θεωρημένος, πριν 
από την έναρξη της κλήρωσης, από τον Π ρόεδρο της Επι¬ 
τροπής Διοίκησης Κρατ.Λαχείων. 


Όλα τα γραμμάτια που δεν πουλήθηκαν, εκτός από εκεί¬ 
να τα οποία κερδίζουν -τυχόν- ποσά από τα πρόσθετα 
κέρδη της γενικής και ειδικής κλήρωσης κάθε σειράς, με¬ 
τά την κλήρωση καταστρέφονται με φωτιά ή με πολτοποί¬ 
ηση. Για την καταστροφή συντάσσεται σχετικό πρωτό¬ 
κολλο, το οποίο υπογράφεται από το Δ/ντή της Δ/νσης 
Κρατικών Λαχείων, τον Προϊστάμενο του Τμήματος Επο¬ 
πτείας και Εσωτ.Ελέγχου και τον Προϊστάμενο Γραμμα¬ 
τείας της Υπηρεσίας. 

Οι αριθμοί που κερδίζουν, οι σειρές και τα αντίστοιχα 
ποσά των βασικών κερδών και των πρόσθετων κερδών: α) 
της γενικής κλήρωσης και β) της κλήρωσης κάθε σειράς, 
εκφωνούνται από υπαλλήλους της Δ/νσης Κρατικών Λα¬ 
χείων και καταγράφονται σε αριθμημένατεμάχια χάρτου. 

Τα αποτελέσματα των κληρώσεων, τα οποία θα διεξα- 
χθούν ως ανωτέρω, καταχωρούνται από τη Γραμματέα 
της Επιτροπής Διοίκησης Κρατικών Λαχείων, σε πρωτό¬ 
κολλο, που υπογράφεται από την ίδια, τα μέλη, και τον 
Πρόεδρο της Επιτροπής Διοίκησης, ο οποίος παραβρί¬ 
σκεται στις κληρώσεις. 

Με βάση το πρωτόκολλο αυτό εκδίδεται από τη Δ/νση 
Κρατικών Λαχείων ο επίση μος πίνακας κερδών, με τον οποίο 
-αποκλειστικά- ενεργούνται οι πληρωμές των κερδών. 

11. Πληρωμή των κερδών 

Τα κέρδη, στα οποία επιβάλλεται φόρος 10% μετά την 
αφαίρεση αφορολόγητου ποσού 100 € κατά λαχνό κατα¬ 
βάλλονται βάσει του επίσημου πίνακα κερδών, μόνο με 
την εμφάνιση και παράδοση στη Δ/νση Κρατ.Λαχείων, του 
ίδιου του γραμματίου που κέρδισε και μετά την εξακρί¬ 
βωση της γνησιότητάς του. 

Σε περίπτωση πολλαπλού κέρδους, καταβάλλεται μόνο 
το μεγαλύτερο κέρδος. 

12. Παραγραφή 

Το δικαίωμα για είσπραξη κέρδους παραγράφεται μετά 
την πάροδο έξι (6) μηνών από την ημέρα της κλήρωσης. 
Τ α κέρδη που παραγράφονται περιέρχονται στο Δημόσιο 
και διατίθενται κατά το νόμο. 

13. Γενικά Έξοδα 

Τα έξοδα κάθε μορφής, ήτοι εκτύπωσης, διανομής, δια¬ 
χείρισης κλπ. καθορίζονται με απόφαση της Επιτροπής 
Διοίκησης Κρατικών Λαχείων. 

14. Διαφήμιση - Προβολή 

Ποσοστό μέχρι 4% επί των ακαθαρίστων εισπράξεων 
του Λαχείου διατίθεται αποκλειστικά για τη διαφήμιση, 
προώθηση και προβολή του. 

15. Νομικές σχέσεις προς το Λαχείο 

Η Δ/νση Κρατικών Λαχείων δεν φέρει καμία ευθύνη για 
γεγονότα που δεν προβλέπονται από την απόφαση αυτή 
ή για πράξεις ή παραλείψεις των πωλητών των λαχείων 
που έγιναν κατά παράβαση αυτής. 

Η τυχόν αναγραφή επίτου γραμματίου ονόματος ή ονο¬ 
μάτων, σε ένδειξη ιδιοκτησίας, ή συνιδιοκτησίας, δεν έχει 
ισχύ απέναντι στη Δ/νση Κρατικών Λαχείων. Γραμμάτια 
του λαχείου μπορεί να στέλνονται, μετά από αίτηση των 
ενδιαφερομένων, ταχυδρομικώς ή με εξουσιοδοτημένες 
ιδιωτικές ταχυδρομικές εταιρείες και με δική τους απο¬ 
κλειστικά ευθύνη. 

Γ ραμμάτια που πουλήθηκαν δεν γίνονται δεκτά για επι¬ 
στροφή. 

Η Δ/νση Κρατ.Λαχείων δύναται να προβαίνει στη δημο¬ 
σίευση των φωτογραφιών κλπ. στοιχείωντωντυχερών κα¬ 
θώς και στην τηλεοπτική παρουσίαση, εφόσον αυτοί συ- 
ναινούν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Με απόφασή της η ΕΔΚΛ, μπορεί να αλλάζει και να κα¬ 
θορίζει τον τρόπο διεξαγωγής της κλήρωσης καθώς επί¬ 
σης να μεταβάλει τα χρησιμοποιούμενα υλικά της κλήρω¬ 
σης δηλαδή κληρωτίδες, σφαιρίδια κλπ. 

16. Διαχειριστικές και λογιστικές ενέργειες 

Η Δ/νση Κρατικών Λαχείων, ως προς τις διαχειριστικές 
και λογιστικές ενέργειες, πρέπει να ακολουθεί όσα ισχύ¬ 
ουν για το Λαϊκό Λαχείο. 

Κάθε θέμα σχετικά με το Κρατικό Λαχείο Κοινωνικής 
Αντίληψης, που δεν προβλέπεται από την απόφαση αυτή, 
ρυθμίζεται με απόφαση της Επιτροπής Διοίκησης Κρατι¬ 
κών Λαχείων. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 19 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΣΤΕΦΑΝΗΣ 

-♦- 

Αριθ. 1075319/1727/ΔΕ-Α' (2) 

Εφαρμογή της 1044171/1369/ΠΟΛ. 1155/2002 απόφα¬ 
σης του Υπουργού Οικονομίας και Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2 και 3 του άρθρου 
28 του ν. 3016/2002 (ΦΕΚ Α' 110). 

2. Τις διατάξεις των παραγράφων 3 και 8 του άρθρου 66 
του ν. 2238/1994 (ΦΕΚ Α' 151), όπως ισχύουν, καθώς και 
τις διατάξεις της παραγράφου 4 του άρθρου 13 του ν. 
2601/1998 (ΦΕΚΑ'81). 

3. Την απόφαση 1044171/1369/ΠΟΛ. 1155/2002 «Πε- 
ραίωση ανέλεγκτων φορολογικών υποθέσεων επιτηδευ- 
ματιών με βιβλία Α' ή Β' κατηγορίας του Κ.Β.Σ. ή χωρίς 
υποχρέωση τήρησης βιβλίων, χρήσεων 1998 και παλαιό- 
τερων», όπως αυτή ισχύει. 

4. Την απόφαση 1059961/1545/ΠΟΛ. 1195/2002 «Προ¬ 
θεσμία υποβολής ειδικών σημειωμάτων περαίωσης άρ¬ 
θρου 28 ν. 3016/2002 καιΑ.Υ.Ο. ΠΟΛ. 1155/2002». 

5. Την 1100383/1330/Α 0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών» (ΦΕΚ Β' 1485). 

6. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Τα δύο τελευταία εδάφια της παραγράφου 2 του άρ¬ 
θρου 10 της απόφασης 1044171/1369/ΠΟΛ. 1155/2002 
αντικαθίστανται ως εξής: 

«Η περαίωση των υποθέσεων αυτών γίνεται αφού προη- 
γηθεί επεξεργασία και έλεγχος των παραπάνω στοιχείων. 
Ο επιτηδευματίας, μετά την επεξεργασία και τον έλεγχο, 
κατά τα ανωτέρω, δύναται, εφόσον επιθυμεί, να δεχθεί 
την περαίωση, κατά τα οριζόμενα στην απόφαση αυτή, 
υπό το βάρος των διαπιστώσεων του ελέγχου, εκτός αν 
από τον έλεγχο και την επεξεργασία των στοιχείων προ¬ 
κύπτουν λόγοι εξαίρεσης της υπόθεσης από τη ρύθμιση, 
κατά την παράγραφο 2 του άρθρου 1.» 

2. Η παράγραφος 4 της απόφασης 1059961/1545/ΠΟΛ. 
1195/2002 αντικαθίσταται ως εξής: 


«4. Η εφαρμογή των διατάξεων των παραγράφων 2 και 
3 της παρούσας από 25.9.2002 μέχρι 31.12.2002 είναι 
δυνατή εφόσον από 25.9.2002 και μέχρι την ημέρα υπο¬ 
βολής των ειδικών σημειωμάτων περαίωσης δεν έχουν 
εκδοθεί εντολές τακτικού ελέγχου κατά την απόφαση 
1061203/1148/ΠΟΛ. 1144/1998 ή τα άρθρα 3 και επόμε¬ 
να της απόφασης 1063790/1444/ΠΟΛ. 1168/2001 ή κατά 
τις γενικές διατάξεις. Σε περίπτωση που υφίστανται δελ¬ 
τία πληροφοριών που αφορούν υπαγόμενες στη ρύθμι¬ 
ση χρήσεις, με βάση τα οποία απαιτείται η διενέργεια 
προσωρινού ελέγχου στη φορολογία εισοδήματος ή 
ΦΠΑ, η προηγούμενη επίλυση των σχετικών φορολογι¬ 
κών διαφορών που προκύπτουν από τα εκδιδόμενα προ¬ 
σωρινά φύλλα ελέγχου ή πράξεις, κατ’ ανάλογη εφαρ¬ 
μογή των διατάξεων του άρθρου 8 της απόφασης 
1044171/ 1369/ΠΟΛ. 1155/2002, αποτελεί σε κάθε περί¬ 
πτωση προϋπόθεση υποβολής των παραπάνω ειδικών 
σημειωμάτων και περαίωσης με βάση την απόφαση αυ¬ 
τή.» 

3. Οι διατάξεις του πρώτου εδαφίου της προηγούμενης 
παραγράφου ισχύουν από 25.9.2002 και μετά. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 18 Σεπτεμβρίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. Φ.906.11/82/15006Σ.204 (3) 

Ορισμός της «Κοινωνίας της Πληροφορίας Α.Ε.» ως Τελι¬ 
κού Δικαιούχου για το Έργο «Εισαγωγή και Ανάπτυξη 
Τεχνολογιών Πληροφορικής και Επικοινωνικών στα 
Στρατιωτικά Νοσοκομεία. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 29Ατου νόμου 1558/85 «Κυ¬ 
βέρνηση και Κυβερνητικά Όργανα» (ΦΕΚ 137 Α') όπως 
συμπληρώθηκε με το άρθρο 27 του νόμου 2081/92 (ΦΕΚ 
154 Α') και τροποποιήθηκε με το άρθρο 1 παράγραφος 2 
α του νόμου 2469/97 (ΦΕΚ 38 Α'). 

2. Τις διατάξεις του άρθρου 24 παράγραφος 2 εδάφιο 
β, του νόμου 2860/2000 «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251 Α'/14.11.2000). 

3. Τις διατάξεις του άρθρου 29 παράγραφοι 1 έως 7, της 
υπ’αριθμ. 10071 (ΦΕΚ 324 Β'/23.3.2001) κοινής απόφα¬ 
σης των Υπουργών Εσωτερικών Δημόσιας Διοίκησης και 
Αποκέντρωσης, Εθνικής Οικονομίας και Οικονομικών 
«Σύσταση Ανώνυμης Εταιρείας: Κοινωνία της Πληροφο¬ 
ρίας ΑΕ». 

4. Τις διατάξεις της υπ’αριθμ. 263/24.4.2002 (ΦΕΚ 528 
Β'/29.4.2001) κοινής απόφασης των Υπουργών Εθνικής 
Οικονομίας και Οικονομικών και Εσωτερικών Δημόσιας 
Διοίκησης και Αποκέντρωσης «Κύρωση του κανονισμού 
προμηθειών της εταιρείας Κοινωνία της Πληροφορίας 
ΑΕ». 

5. Το γεγονός όπ από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Ορίζουμε την «Κοινωνία της Πληροφορίας ΑΕ» ως Τε¬ 
λικό Δικαιούχο για την υλοποίηση του έργου «Εισαγωγή 

και Ανάπτυξη Τεχνολογιών Πληροφορικής και Επικοινω¬ 
νιών στα Στρατιωτικά Νοσοκομεία». 

2. Η υλοποίηση του έργου θα διενεργηθεί σύμφωνα με 
τους όρους και τα λεπτομερώς οριζόμενα στην Προ¬ 
γραμματική Συμφωνία, που θα υπογράφει μεταξύ του 
Υπουργείου Εθνικής Άμυνας και της ως άνω εταιρείας 
«Κοινωνία της Πληροφορίας ΑΕ». 

3. Από μέρους του Υπουργείου Εθνικής Άμυνας, εξου¬ 
σιοδοτείται να υπογράψει την ως άνω Προγραμματική 
Συμφωνία, ο Διευθυντής της Διεύθυνσης Πληροφορικής 
του Γενικού Επιτελείου Στρατού. 

4. Η χρηματοδότηση της Κοινωνίας της Πληροφορίας 
ΑΕ γιατις ανάγκες του έργου, θα πραγματοποιείται από το 
Πρόγραμμα Δημοσίων Επενδύσεων, μέσω της Συλλογι¬ 
κής Απόφασης 037/3 του Υπουργείου Εθνικής Άμυνας. Ο 
προτεινόμενος προϋπολογισμός του έργου ανέρχεται 
στο ποσό των δέκα επτά εκατομμυρίων εννιακοσίων χιλιά¬ 
δων (17.900.000) ευρώ, συμπεριλαμβανομένου του ΦΠΑ. 

5. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 265 (4) 

Σύσταση ομάδος εργασίας για σύνταξη Κανονισμού 
Προμηθειών του Ενιαίου Φορέα Ελέγχου Τροφίμων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις, όπως ισχύουν: 

1.1- Του Ν. 1558/85 (ΦΕΚ 137/Α/85) «Κυβέρνηση και κυ¬ 
βερνητικά όργανα» 

1.2- Του Ν. 2081/92 (ΦΕΚ 154/Α/92) και του Ν.2469/97 
(ΦΕΚ 38/Α/97) «περιορισμός και βελτίωση της αποτελε- 
σματικότητος των κρατικών δαπανών». 

1.3- Του Ν.2286/95 (ΦΕΚ19/Α/95) Προμήθειες του δη¬ 
μόσιου τομέα και ρυθμίσεις συναφών θεμάτων». 

1.4- Του Π.Δ. 370/95 (ΦΕΚ 199/Α/95) «Προσαρμογή της 
Ελληνικής Νομοθεσίας περί προμηθειών του Δημοσίου 
προς το Κοινοτικό Δίκαιο....» 

1.5- Του Π.Δ 394/96 (ΦΕΚ 266/Α/4.12.96) «Κανονισμός 
Προμηθειών Δημοσίου» (Κ.Π.Δ.). 

1.6- Του Π.Δ 27/96 (ΦΕΚ 19 /Α/1.2.96). Συγχ/ση των 
Υπουργ. Τουρισμού Βιομηχανίας, Ενέργειας . Τεχνολο¬ 
γίας και Εμπορίου στο Υπουργείο Ανάπτυξης. 

1.7- Του Π.Δ 59/96 (ΦΕΚ 51/Α/96) «Σύσταση Γενικής 
Γραμματείας Εμπορίου στο Υπουργείο Ανάπτυξης και κα¬ 
θορισμός αρμοδιοτήτων της.» 

1.8- Το Ν.2741/99 (ΦΕΚ 199/Α/28.9.99) «Περί Ενιαίου 
φορέα Ελέγχου Τροφίμων και άλλες διατάξεις αρμοδιό- 
τητος Υπουργείου Ανάπτυξης». 

1.9- Του Π.Δ. 105/2000 (ΦΕΚ 100/Α/00) «περί προσαρ¬ 
μογής της Ελληνικής Νομοθεσίας προς τις διατάξεις του 
άρθρου 2 της οδηγίας 97/52/ΕΚ και τροποποίηση του 
Π.Δ. 370/95» 

1.10.Του ΠΔ 223/00 (ΦΕΚ 192/τΑ/6.9.00) «Περί Οργανι¬ 
σμού του ΕΦΕΤ» 

2.- Την με αρ.94/24.07.02 απόφαση του Δ.Σ. του ΕΦΕΤ. 


3.- Την ανάγκη σύνταξης Κανονισμού Προμηθειών του 
ΕΦΕΤ, αποφασίζουμε: 

- Συγκροτούμε ομάδα εργασίας, αποτελούμενη από 
τους παρακάτω υπαλλήλους: 

1. Αλεξοπούλου Ευγενία ΠΕ/Α Τμηματάρχη της Γεν. 
Γραμμ. Καταναλωτή, ως Πρόεδρο 

2. Ταλιάνη Ασπασία ΠΕ/Α υπάλληλο του Τεχνικού Επι- 
μελ. Ελλάδος ως, μέλος 

3. Κουζούπη Αναστάσιο ΔΕ/Β υπάλληλο του ΕΦΕΤ, ως 
μέλος. 

4. Βασιλακοπούλου Ελένη ΔΕ/Β υπάλληλο του ΕΦΕΤ, 
ως μέλος 

5. Κλαφούνη Γεώργιο ΤΕ/Γ υπάλληλο του ΕΦΕΤ ως μέ¬ 
λος. 

6. Παπαδήμο Αθανάσιο υπάλληλο (Ι.Δ.Α.Χ.) του ΕΦΕΤ 
ως γραμματέα, ο οποίος θα παρίσταται κατά τις συνε¬ 
δριάσεις και θα εκτελεί τις γραμματειακές εργασίες. 

- Έργο της ανωτέρω ομάδος είναι η σύνταξη σχεδίου 
Κανονισμού Προμηθειών του ΕΦΕΤ, σύμφωνα με τις ως 
άνω αναφερόμενες, ισχύουσες, περί προμηθειών, διατά- 
ξεις. 

- Οι συνεδριάσεις της ανωτέρω ομάδος εργασίας θα 
πραγματοποιούνται εκτός ωραρίου εργασίας των Δημο¬ 
σίων Υπηρεσιών και σε χρόνο που δεν καλύπτεται από 
υπερωριακή αποζημίωση. 

Το έργο της θα πρέπει να έχει ολοκληρωθεί εντός τρι¬ 
μήνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Σεπτεμβρίου 2002 

Ο ΥΠΟΥΡΓΟΣ 

Α. ΤΖΟΧΑΤΖΟΠΟΥΛΟΣ 
-♦- 

Αριθ. 12526 (5) 

Καθορισμός όρων αμοιβής και εργασίας των δημοσιο¬ 
γράφων που απασχολούνται σε εκδοτικές επιχειρή¬ 
σεις περιοδικών εντύπων όλης της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν.1558/85 "Κυβέρ¬ 
νηση και Κυβερνητικά Όργανα" όπως τροποποιήθηκε με 
τις παρ.4 και 8 του άρθρου 7 του Ν. 1943/91 και του άρ¬ 
θρου 29 Α του ιδίου νόμου που προστέθηκε με το άρθρο 
27 του Ν.2081/92 (154/Α') και αντικαταστάθηκε με το άρ¬ 
θρο 1 παρ.2ατου Ν.2469/97 (38/Α') και του άρθρου 5 του 
Π.Δ. 368/89 (163/Α'). 

2. Τις διατάξεις του Α.Ν.435/1968 (ΦΕΚ 124/Α/4.6.68), 

3. Το γεγονός ότι δεν υπάρχει αντίστοιχη επαγγελματι¬ 
κή οργάνωση των εργοδοτών με αποτέλεσμα να καθίστα¬ 
ται ανέφικτη η σύναψη συλλογικής σύμβασης εργασίας 
για την εν λόγω κατηγορία μισθωτών. 

4. Την από 15.4.2002 Εθνική Γενική Συλλογική Σύμβαση 
Εργασίας ετών 2002 και 2003 (Πράξη κατάθεσης Υπουρ¬ 
γείου Εργασίας 19/29.4.2002). 

5. Τα υπομνήματα από 10.4.2002 και 18.7.2002 της 
Ένωσης Συντακτών Περιοδικού και Ηλεκτρονικού Τύπου. 

6. Τη σχετική γνωμοδότηση του Ανωτάτου Συμβουλίου 
Εργασίας κατά τη συνεδρίασή του στις 2.8.2002 

7. Το Π.Δ. αριθ. 81/2002 (ΦΕΚ 57/Α/21.3.2002) "Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών", αποφα¬ 
σίζουμε: 

Άρθρο Ιο 

Στις διατάξεις της απόφασης αυτής υπάγονται οι δημο¬ 
σιογράφοι που απασχολούνται σε εκδοτικές επιχειρήσεις 
περιοδικών εντύπων όλης της χώρας. 

Περιοδικό κατά την έννοια της παρ. 1 του άρθρου 5 του 
Α.Ν. 1092/38, είναι κάθε έντυπο το οποίο εκδίδεται μία φορά 
τουλάχιστον ανά τρίμηνο σε τακτικές εκδόσεις και του οποί¬ 
ου το εν γένει περιεχόμενο δεν δύναται να προσδώσει την 
κατά το άρθρο 4 του ίδιου νόμου έννοια της εφημερίδας. 

Άρθρο 2ο 

Αποδοχές 

α) Βασικοί μισθοί από 2.8.2002 : 

Εσωτερικοί δημοσιογράφοι: 620 ΕΥΡΩ. 

Εξωτερικοί δημοσιογράφοι: 573 ΕΥΡΩ. 

β) Επιδόματα υπολογιζόμενα επί των βασικών μισθών : 

I. Επίδοματριετιών σε ποσοστό 10% για κάθε μίααπότις 
δύο πρώτες και 5% για κάθε μία από τις υπόλοιπες δέκα 
τριετίες. 

II. Επίδομα σπουδών: Στους πτυχιούχουςτριτοβάθμιας 
εκπαίδευσης ημεδαπής ή αλλοδαπής χορηγείται για κάθε 
έτος σπουδών επίδομα 5% και μέχρι τέσσερα (4) έτη συ¬ 
νολικά σπουδών. 

III. Επίδομα συνθηκών εργασίας : Σε όσους συντάκτες 
απασχολούνται αποκλειστικά σε ηλεκτρονικές οθόνες 
οπτικής απεικόνισης καταβάλλεται επίδομα 5%. 

IV. Επίδομα οικογενειακό : 1) Γάμου 10%. Το επίδομα 
αυτό χορηγείται και στους άγαμους γονείς καθώς και 
στους ευρισκόμενους σε κατάσταση χηρείας ή διαζεύξε- 
ως (άρθρο 20 παρ. 2 του Ν. 1849/89). 2) Παιδιών σε πο¬ 
σοστό 5% για το καθένα, το οποίο καταβάλλεται μέχρι συ- 
μπληρώσεως του 18ου έτους της ηλικίας τους και εφόσον 
σπουδάζουν παρατείνεται μέχρι συμπληρώσεως του 
24ου έτους της ηλικίας τους. Προκειμένου για παιδιά που 
χαρακτηρίζονται από αρμόδια υγειονομική επιτροπή ως 
ανίκανα για κάθε εργασία το επίδομα αυτό διατηρείται για 
όσο χρόνο διαρκεί η ανικανότητα αυτή. 

V. Επίδομα θέσης σεποσοστό 10% για τους διευθυντές, 
διευθυντές σύνταξης και αρχισυντάκτες και σε ποσοστό 
5% για τους συντάκτες.υπευθύνους (Προϊσταμένους) 
Τμημάτων. 

Άρθρο 3ο 

Αναγνώριση υπηρεσίας ή προϋπηρεσίας 

Ως τέτοια αναγνωρίζεται η διανυθείσα με σχέση εξαρ¬ 
τημένης εργασίας ή σύμβαση έργου στο επάγγελμα του 
δημοσιογράφου σε οποιονδήποτε εργοδότη αρκεί τούτο 
να βεβαιώνεται με βεβαίωση προϋπηρεσίας ή από τα 
ασφαλιστικά βιβλιάρια του οικείου ταμείου ασφαλίσεως. 

Ο εργοδότης είναι υποχρεωμένος να λαμβάνει γνώση 
της προϋπηρεσίας του κάθε εργαζόμενου 

Άρθρο 4ο 

Οι προσλαμβανόμενοι για πρώτη φορά σε περιοδικά ως 
συντάκτες, εφόσον δεν έχουν προϋπηρεσία, θα παίρνουν 
ως συμβολικό μισθό μαθητείας το βασικό μισθό για τους 
υπαλλήλους που προβλέπεται από την Εθνική Γενική Συλ¬ 
λογική Σύμβαση Εργασίας και θα ασφαλίζονται στο 


ΤΑΙΣΥΤ αμέσως μόλις προσληφθούν. Ο χρόνος μαθητεί¬ 
ας δεν μπορεί σε καμμία περίπτωση να ξεπερνάει τους 
τρεις (3) μήνες, ύστερα από την πάροδο των οποίων θα 
πρέπει να εντάσσονται πλέον στην παραπάνω μισθολογι- 
κή κλίμακα. 

Άρθρο 5ο 
Χρονικά όρια 

α) Οι ώρες εργασίας ανέρχονται στις 40 την εβδομάδα. 
Εφόσον όμως σε κάθε εκδοτική επιχείρηση έχει συμφω- 
νηθεί να ισχύουν λιγότερες ώρες απασχόλησης, με εσω¬ 
τερικό κανονισμό, έθιμο, επιχειρησιακή συνήθεια ή ατομι¬ 
κή σύμβαση κ.λ.π., ακολουθείται η συμφωνία. 

β) Για την αμοιβή της εργασίας καθ’υπερωριακή απα¬ 
σχόληση, για απασχόληση κατά την νύκτα (22.00 -06.00) 
και για απασχόληση κατά τις Κυριακές και με νόμο αργίες 
ή με άλλες ρυθμίσεις καθιερωθείσες ημέρες αργίας, 
ισχύουν οι πάγιες ρυθμίσεις του εργατικού δικαίου. 

γ) Ως ημέρες υποχρεωτικής αργίας, καθιερώνονται για 
τους συντάκτες του περιοδικού τύπου, η Καθαρή Δευτέ¬ 
ρα, η 2η ημέρα του Πάσχα, η Μεγάλη Παρασκευή, το Με¬ 
γάλο Σάββατο καθώς και οι γιορτές των Θεοφανείων, της 
25ης Μαρτίου, του Αγίου Πνεύματος, της 28ης Οκτωβρί¬ 
ου και της 26ης Δεκεμβρίου. 

δ) Άδεια αναψυχής: Σύμφωνα μετις διατάξειςτου Α.Ν. 
539/45 των Ν. 1346/83 και 549/77 καθώς και των βελτιώ¬ 
σεων που έχουν επέλθει βάσει των μέχρι σήμερα ισχυό- 
ντων Εθνικών Γ ενικών Συλλογικών Συμβάσεων Εργασίας. 

Το επίδομα αδείας καταβάλλεται σύμφωνα με την παρ. 
1β του άρθρου 3 του Ν.4504/66 σε συνδυασμό με τον Ν. 
1346/83 άρθρο 1. 

Συντάκτης που τυχόν αναπληρώνει άλλο συντάκτη κα¬ 
τά την κανονική ετήσια άδειά του, δικαιούται να λάβει 
πρόσθετη αμοιβή, ανάλογη με τις ημέρες αναπληρώσε- 
ως. Η αμοιβή αυτή υπολογίζεται με βάση τις αποδοχές 
του αναπληρούντος, όπως καθορίζονται από την παρού¬ 
σα (βασικός μισθός και επιδόματα). 

Το επίδομα αναπλήρωσης, των συντακτών, οι οποίοι 
βρίσκονται σε κανονική άδεια και το οποίο προβλέπεται 
στην παρούσα, θα καταβάλλεται μόνο για τις ημέρες της 
κανονικής άδειας ανάπαυσης που προβλέπει ο νόμος. 

ε) Άδεια γάμου και γεννήσεως τέκνου, άδεια μητρότη¬ 
τας, άδεια γονική ανατροφής παιδιού, άδεια θηλασμού 
και φροντίδας παιδιού, άδεια φροντίδας υιοθετημένων 
παιδιών, άδεια για ασθένεια εξαρτώμενων μελών, άδεια 
απουσίας για επίσκεψη του σχολείουτωνπαιδιώντους με 
σκοπό την παρακολούθηση της σχολικής τους επίδοσης 
καθώς και άδεια εξετάσεων των σπουδαστών και φοιτη¬ 
τών χορηγούνται σύμφωνα με την ισχύουσα νομοθεσία 
σε συνδυασμό με τις διατάξεις της Εθνικής Γ ενικής Συλ¬ 
λογικής Σύμβασης Εργασίας και κάθε νόμου ευνοϊκότε¬ 
ρου των προηγούμενων. 

Οι ισχύοντες νόμοι για τα ανωτέρω θέματα είναι : 
1307/83, 1483/84, 1346/83,2639/98 και 2874/2000. 

στ) Συντάκτης τυχών υποτροφίας εκ μέρους του Κρά¬ 
τους ή ετέρου γνωστού οργανισμού ή ιδρύματος, δικαι¬ 
ούται να απουσιάζει εκ της εργασίας του, θεωρούμενος 
ως τελών εν αδεία άνευ αποδοχών, και επανέρχεται μετά 
το πέρας της υποτροφίας στην εργασία του εφόσον η λό¬ 
γω αυτού απουσία του έγινε με την έγκριση της ΕΣΠΗΤ 
και διήρκεσε ουχί πλέον του έτους, ο δε εργοδότης προ¬ 
ειδοποιήθηκε εγγράφως για την απουσία και την σύμφω¬ 
νη γνώμη της ΕΣΠΗΤ, έναν τουλάχιστον μήνα νωρίτερα. 

Άρθρο 6ο 

Προσαύξηση αμοιβής των μερικώς απασχολούμενων 

Καταβάλλεται σύμφωνα με τη διάταξη του άρθρου 7 
του Ν. 2874/2000 της οποίας το κείμενο έχει ως εξής : 

Στην παράγραφο 7 του άρθρου 2 του Ν. 2639/1998 
(ΦΕΚ 205/Ά), που αντικατέστησε το άρθρο 38 του Ν. 
1892/1990 (ΦΕΚ 101 /Α'), προστίθεται εδάφιο ως εξής : 

«Οι αποδοχές των μερικώς απασχολούμενων μισθω¬ 
τών προσαυξάνονται κατά επτάμισι τοις εκατό (7,5%), 
εφόσον αμείβονται με το κατώτατο, κατά τις κείμενες 
διατάξεις, όριο αποδοχών και το ωράριο απασχόλησής 
τους είναι μικρότερο των τεσσάρων (4) ωρών ημερη- 
σίως». 

Άρθρο 7ο 

Λοιπά θέματα - Γενικά θέματα 

α) Η απασχόληση στα μηχανήματα νέας τεχνολογίας 
δεν είναι υποχρεωτική για τις γυναίκες κατά τη διάρκεια 
της εγκυμοσύνης τους, για όσους έχουν πρόβλημα όρα¬ 
σης και γενικά εφόσον από την απασχόληση αυτή δημι- 
ουργείται οποιοδήποτε πρόβλημα υγείας για τους ερ¬ 
γαζομένους, το οποίο θα διαπιστώνεται από τον αρμό¬ 
διο γιατρό του ΤΑΙΣΥΤ και ένα γιατρό του εργοδότη και 
σε περίπτωση διαφωνίας από Διευθυντή Πανεπιστημια¬ 
κής Κλινικής ή Κλινικής του ΕΣΥ της αντίστοιχης ειδικό¬ 
τητας. 

β) Σε περίπτωση θανάτου του συντάκτη, πριν αυτός συ¬ 
μπληρώσει τις προϋποθέσεις για τη λήψη πλήρους σύ¬ 
νταξης γήρατος, ο επιζών σύζυγος και τα ανήλικα παιδιά 
του δικαιούνται να λάβουν από το έντυπο που εργαζόταν 
τα 40% της αποζημίωσης του Ν. 2112/1920. 

γ) Ο συντάκτης δικαιούται για σοβαρούς λόγους να αρ- 
νηθεί την εκτέλεση δημοσιογραφικής αποστολής σε ζώ¬ 
νες πολεμικών επιχειρήσεων ή εμφυλίου πολέμου, περιο¬ 
χές δοκιμαζόμενες από θεομηνίες, ή περιοχές όπου εν¬ 
δημούν επιδημίες. 

Σε περίπτωση που ο συντάκτης λόγω συμμετοχής του 
σε αποστολή σε μία από τις παραπάνω έχασε τη ζωή του 
ή κατέστη ολικά ανίκανος για εργασία, το περιοδικό είναι 
υποχρεωμένο νατού καταβάλλει, με βάση τις τακτικές μη¬ 
νιαίες αποδοχές του κατά τον χρόνο επελεύσεως του πε¬ 
ριστατικού αποζημίωση ίση με: 

1. αποδοχές τριών (3) χρόνων, εάν λόγω τούτου κατέ¬ 
στη ολικά ανίκανος για εργασία ανεξάρτητα από την οι¬ 
κογενειακή του κατάσταση ή απεβίωσε και άφησε παιδιά 
που έχουν τις προϋποθέσεις του άρθρου 2 παρ. β εδαφ. 
IV (2) της παρούσας ή προστατευόμενους γονείς. Η απο¬ 
ζημίωση αυτή μειώνεται ανάλογα σε περίπτωση που οι 
ανωτέρω (παιδιά και γονείς) πάψουν να έχουν τις προϋ¬ 
ποθέσεις αυτές. 

2. αποδοχές ενός (1) χρόνου εάν λόγω τούτου (του πε¬ 
ριστατικού) απεβίωσε και άφησε σύζυγο. Η αποζημίωση 
μειώνεται ανάλογα σε περίπτωση διακοπής της χηρείας. 

Σε περίπτωση που ο συντάκτης λόγω της συμμετοχής 
του σε αποστολή σε μία από τις παραπάνω περιοχές του 
άρθρου αυτού, κατέστη μερικά ανίκανος για εργασία δι¬ 
καιούται σαν αποζημίωση τις τακτικές μηνιαίες αποδοχές 
του, όπως ανωτέρω προσδιορίζονται, για όσο χρόνο 
διαρκεί η ανικανότητά του για εργασία, χωρίς να υπερ¬ 
βαίνει : 

• τον 1 μήνα για συντάκτες με υπηρεσία στο ίδιο περιο¬ 
δικό μέχρι 4 χρόνια. 


• τους 3 μήνες για συντάκτες με υπηρεσία στο ίδιο πε¬ 
ριοδικό από 4 έως 10 χρόνια. 

• τους 4 μήνες για συντάκτες με υπηρεσία στο ίδιο πε¬ 
ριοδικό από 10 έως 15 χρόνια. 

• τους 12 μήνες για συντάκτες με υπηρεσία στο ίδιο πε¬ 
ριοδικό πέρα από τα 15 χρόνια. 

Η ανωτέρω ανικανότητα για εργασία θα διαπιστώνεται 
από τον γιατρό του ΤΑΙΣΥΤ και από έναν γιατρό που θα 
ορίζει ο εργοδότης στο περιοδικό του οποίου απασχολεί¬ 
ται ο συντάκτης. Αν οι δύο αυτοί γιατροί διαφωνήσουν θα 
αποφαίνεται οριστικά ο καθηγητής του Πανεπιστημίου 
Αθηνών στην αρμοδιότητα του οποίου υπάγεται η ανικα¬ 
νότητα του συντάκτη. 

Η αποζημίωση των προηγούμενων άρθρων θα κατα¬ 
βάλλεται σε ισόποσες μηνιαίες δόσεις, ισάριθμες με 
τους μήνες αποζημιώσεως, και είναι άσχετη προς κάθε 
άλλη συναφή υποχρέωση της εφημερίδας απέναντι στο 
συντάκτη ή τους κληρονόμους του, δεν συμψηφίζεται δε 
με τα ποσά τα οποία αυτός ή οι κληρονόμοι του θα πά¬ 
ρουν συνεπεία υποχρεωτικής από το νόμο ασφαλίσεώς 
του. 

Το περιοδικό απαλλάσσεται των ανωτέρω υποχρεώσε¬ 
ων εφόσον ασφαλίσει τον συντάκτη σε ασφαλιστική εται¬ 
ρεία της εκλογής της και για ποσό ίσο με την προβλεπό- 
μενη αποζημίωση. 

δ) Εκτός έδρας : Οι συντάκτες που αποστέλλονται 
εκτός έδρας πρόσκαιρα για εκτέλεση εργασίας, κατα¬ 
βάλλεται πλην των οδοιπορικών εξόδων και πρόσθετη 
αποζημίωση σύμφωνα με την υπ’ αριθ. 21091/46 απόφα¬ 
ση των Υπουργών Οικονομικών και Εργασίας που έχει ως 
εξής: 

"Αποζημίωση για κάθε διανυκτέρευση εκτός έδρας ίση 
με το 1/25 του εκάστοτε μηνιαίου μισθού. Σε περίπτωση 
που παρέχεται από τον εργοδότη τροφή και κατοικία κα¬ 
ταβάλλεται μόνο το 1/4 της αποζημίωσης αυτής. Εάν πα¬ 
ρέχεται μόνο τροφή καταβάλλεται το 1/2 αυτής και εάν 
παρέχεται μόνο κατοικία καταβάλλονται τα 4/5 της απο¬ 
ζημίωσης αυτής. 

Άρθρο 8ο 

Τυχόν ανώτερες από την απόφαση αυτή καθοριζόμενες 
αποδοχές και άλλοι όροι εργασίας που προβλέπονται 
από νόμο, διατάγματα, υπουργικές αποφάσεις, Σ.Σ.Ε., 
Δ.Α., εσωτερικούς κανονισμούς, έθιμα ή από ατομικές 
συμβάσεις εργασίας καθώς και παροχές εξ’ ελευθεριό¬ 
τητας δεν θίγονται από τις διατάξέις της απόφασης αυ¬ 
τής. 

Άρθρο 9ο 

Η ισχύς της παρούσας αρχίζει από 2.8.2002 

Άρθρο 10ο 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Άρθρο 11ο 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Σεπτεμβρίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡΙΟΣ ΡΕΠΠΑΣ 

Αριθ. Δ15/ΟΙΚ/30180 (6) 

Παράταση ισχύος βεβαιώσεων Μητρώου Εργοληπτικών 
Επιχειρήσεων. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξειςτης παρ. 17του άρθρου 4, σε συνδυασμό 
με τις διατάξεις της παρ.2 του άρθρου 8. του Ν.2940/01 
(ΦΕΚ ΑΙ 80/6-8-2001) «ΑΝΑΠΤΥΞΙΑΚΑ, ΦΟΡΟΛΟΓΙΚΑ ΚΑΙ 
ΘΕΣΜΙΚΑ ΚΙΝΗΤΡΑ ΓΙΑ ΤΙΣ ΕΠΙΧΕΙΡΗΣΕΙΣ ΤΟΥ ΚΑ¬ 
ΤΑΣΚΕΥΑΣΤΙΚΟΥ ΤΟΜΕΑ ΚΑΙ ΑΛΛΕΣ ΔΙΑΤΑΞΕΙΣ». 

2. Την με αρ. πρωτ. Δ17/α/04/50/ΦΝ 430/2.10.2001 
(ΦΕΚ Β71314/11.10.2001) απόφαση του Υφ.ΠΕΧΩΔΕ με 
θέμα : «Διαδικασία τήρησης του Μητρώου Εργοληπτικών 
Επιχειρήσεων (ΜΕΕΠ). Λειτουργία ΜΕΕΠ και άλλες δια¬ 
τάξεις». 

3. Το γεγονός ότι, στις 30.9.2002 λήγει η παράταση 
ισχύος πολλών εργοληπικών βεβαιώσεων ΜΕΕΠ, και δεν 
έχουν επανακριθεί όλες οι επιχειρήσεις με τις διατάξεις 
του Ν. 2940/01, επειδή καταληκτική ημερομηνία για υπο¬ 
βολή αίτησης επανάκρισήςτους, μετά από συγχώνευση, 
είναι η 30.9.2002. 


4. Την με αρ. πρωτ. Υ6/31.10.2001 (ΦΕΚ Β' 1484/ 
31.10.2001) Απόφαση Πρωθυπουργού και Υπουργού Πε¬ 
ριβάλλοντος Χωροταξίας και Δημοσίων Έργων με θέμα 
«Ανάθεση αρμοδιοτήτων Υπουργού Περιβάλλοντος Χω¬ 
ροταξίας και Δημοσίων Έργων στους Υφυπουργούς «Πε¬ 
ριβάλλοντος Χωροταξίας και Δημοσίων Έργων». 

5. Το γεγονός ότι από την έκδοση της απόφασης αυτής 
δεν προκαλείται δαπάνη εις βάρος του Κρατικού Προϋ¬ 
πολογισμού, αποφασίζουμε: 

Χορηγούμε παράταση ισχύος των εργοληπτικών βεβαι¬ 
ώσεων ΜΕΕΠ για (3) τρεις μήνες, μόνο σε όσες εργολη¬ 
πτικές επιχειρήσεις έχουν υποβάλει αίτηση επανάκρισης 
μέχρι την 30.9.2002, και λήγει η ισχύς των εργοληπτικών 
βεβαιώσεων ΜΕΕΠ αυτή την ημερομηνία. 

Η παράταση της ισχύος των βεβαιώσεων θα γίνεται με 
ειδική σφραγίδα από την Υπηρεσία μας Δ/νση Μητρώων 
&Τεχν. Επαγγελμάτων (Δ15). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2002 

